Одлуком Наставно-научног вијећа Педагошког факултета, Универзитета у Источном Сарајеву, број 01-622 од 22.09.2022. гoдине именована је Комисија за оцјену пoдобности теме докторске дисертације и кандидата Неде Гаврић за израду докторске дисертације под насловом „*Настава природе и друштва у функцији развоја научне писмености у млађем школском узрасту*“ (у даљем тексту: Комисија) у сљедећем саставу:

1. Др Сања Благданић, редовни професор, предједник Комисије;

Методика наставе природе и друштва, Учитељски факултет Универзитета у Београду.

2. Др Миленко Ћурчић, professor emeritus, члан Комисије;

Методика васпитно-образовног рада, Педагошки факултет Универзитета у Источном Сарајеву.

3. Др Драгица Милинковић, редовни професор, члан Комисије;

Методика васпитно-образовног рада, Педагошки факултет Универзитета у Источном Сарајеву.

Комисија је прегледала пријаву приједлога теме за израду докторске дисертације и о томе подноси Наставно-научном вијећу Педагошког факултета, Универзитета у Источном Сарајеву, сљедећи

**И З В Ј Е Ш Т А Ј**

**о подобности теме докторске дисертације и кандидата**

|  |
| --- |
| **ПОДАЦИ О ФАКУЛТЕТУ:** |
| 1. Назив и сједиште факултета:Педагошки факултет Бијељина, Универзитет у Источном Сарајеву |
| 2. Податак о матичности факултета за научну област којој припада дисертација |
| Научна област: Друштвене науке |
| Научно поље: Педагошке науке |
| Ужа научна област: Методика васпитно-образовног рада (Методика наставе ПП и ПД) |
| 3. Податак да је факултет имао организован магистарски/мастер студиј из научне област |
| којој припада дисертација |
| Магистарски/мастер студиј: Мастер разредне наставе |
| **ПОДАЦИ О КАНДИДАТУ** |
| 1. Биографија и библиографија кандидата:Неда Гаврић (дјев. Вуковић) рођена је 9.1.1996. године у Бијељини. Године 2014. завршила је средње образовање у ЈУ Гимназији „Филип Вишњић“ (друштвено-језички смјер), након чега се уписује на Педагошки факултет у Бијељини, смјер разредна настава. Студије завршава 2018. године као студент генерације са просјечном оцјеном 9,64 усљед чега јој је уручена Плакета Универзитета у Источном Сарајеву за изузетан успјех током студија. Исте године уписује се на мастер студије на поменутом факултету и 2020. године стиче звање Мастер разредне наставе, са просјечном оцјеном током студија 9,78. Кандидаткиња наставља своје образовање на Педагошком факултету у Бијељини гдје се 2020. године уписује на докторске студије методике разредне наставе (Методика наставе природе и друштва). Положила је све испите из трећег циклуса студија.Радно искуство:Кандидаткиња је приправнички стаж обављала у Републичком педагошком заводу Републике Српске (ПК Бијељина) у периоду од октобра 2019. до октобра 2020. године. Била је запослена у ЈУ Основној школи „Кнез Иво од Семберије“ у Бијељини у периоду од октобра 2020. до јануара 2021. године на мјесту наставника њемачког језика на основну сертификата стеченог на Институту Гете, ниво Б1. У јануару 2022. године бива изабрана у звање вишег асистента Методике васпитно образовног рада (Методика наставе ПП и ПД) на Педагошком факултет у Бијељини гдје је у сталном радном односу.Кандидаткиња је учестовала на научним скуповима Алијансе просветитеља Србије, Педагошког факултета Бијељина и Филозофског факултета у Палама. Дугогодишњи је стипендиста Министарства за научнотехнолошки развој, високо образовање и информационо друштво у категорији „упјешни студенти“. Три године бавила се волонтерским радом у Дневном центру „Отахарин“ посвећеним дјеци ромске популације, као и свој осталој дјеци која су на било који начин угрожена. Учесник је „21. Сусрета младих Републике Српске“ (2017), као и студентског програма „Work and Travel“ (2019). Говори енглески, њемачки и шпански језик.Библиографија:* Gavrić, N., & Radivojević, D. (2022). Problem-based and Inquiry-based learning in the Teaching of Nature and Society. [*Journal of Education, Society & Multiculturalism*](https://www.jesm.ro/en/). (У процесу припреме за објављивање у децембарском броју часописа).
* Gavrić, N., & Radivojević, D. (2022). Actitud de los docentes hacia la adquisición de conocimientos funcionales en la enseñanza de la naturaleza y la sociedad. *Revista de Educación y Desarrollo, 4 (63)*, 17-25.
* Радивојевић, Д. и Гаврић, Н. (2022). Унапређивање наставе природе и друштва путем мултимедијалних презентација. У Зборнику радова са научног скупа "Наука и стварност", књига 15, 361-377. Пале: Филозофски факултет.
* Радивојевић, Д. и Вуковић, Н. (2019). Ставови и мишљења ученика ромске популације о употреби мултимедија приликом усвајања садржаја природе и друштва у дневном центру „Отахарин“ у Бијељини. Бијељински методички часопис, 6 (2019), 1-10.
* Гаврић, Н. (У процесу припреме за објављивање). Компетенције наставника за поучавање и учење у настави природе и друштва. Нова школа. Бијељина: Педагошки факултет.
* Радивојевић, Д. и Гаврић, Н. (У процесу припреме за објављивање). Преглед истраживања о примјени мултимедијалних система у настави природе и друштва. У *Зборнику радова са XI научног скупа „Наука и настава данас“.* Бијељина: Педагошки факултет.
 |
| 2. Подобност кандидата да одговори на постављени предмет, циљеве и хипотезе.Према анализи пријаве приједлога теме докторске дисертације у којој је тема образложена, као и на основу приложене биографије и библиографије кандидата, Комисија закључује да је Неда Гаврић кандидат подобан да одговори на постављени предмет, циљеве и хипотезе дисертације. |
| **ПОДАЦИ О ДОКТОРСКОЈ ДИСЕРТАЦИЈИ** |
| 1. Основни подаци о докторској дисертацији |
| Назив дисертације: „Настава природе и друштва у функцији развоја научне писмености у млађем школском узрасту“ |
| Научна област: Друштвене науке |
| Ужа научна област: Методика васпитно-образовног рада (Методика наставе ПП и ПД). |
|  |
| 2. Предмет и значај истраживањаПредмет истраживања је теоријско и емпиријско проучавање подстицања развоја научне писмености у настави природе и друштва. За потребе истраживања биће формиране двије експерименталне и једна контролна група, гдје ће у оквиру експерименталних група једна група изучавати садржаје о планети Земљи и васиони путем проблемске наставе, а друга путем инквајери наставе, док ће контролна група слушати часове на традиционални начин.Значај истраживања огледа се у испитивању методичких потенцијала проблемске и инквајери наставе природе и друштва у функцији развоја научне писмености код ученика млађег школског узраста. |
| 3. Циљеви истраживања докторске дисертацијеТеоријски циљ истраживања је сазнати што више о проблему истраживања на основу стручне и научне литературе домаћих и страних аутора. Практични циљ истраживања је утврдити утицај примјене проблемске и инквајери наставе на развој научне писмености у оквиру садржаја о планети Земљи и васиони у настави природе и друштва.Циљ је, такође, утврдити ставове и мишљења наставника о примјени проблемске и инквајери наставе у функцији развоја научне писмености, као и испитати заинтересованост ученика за учење путем проблемске и инквајери наставе и примјену садржаја о планети Земљи и васиони у настави природе и друштва. |
| 4. Хипотезе докторске дисертације*Основна хипотеза* истраживања гласи: Проблемска и инквајери настава позитивно утичу на развој научне писмености у настави природе и друштва у оквиру садржаја о планети Земљи и васиони.Постављене су сљедеће *помоћне хипотезе*:1. Усвајање знања о планети Земљи и васиони путем проблемске и инквајери наставе имаће позитиван утицај на успјех ученика експерименталних група на тесту провјере знања поменутих садржаја.2. Усвајање знања о планети Земљи и васиони путем проблемске и инквајери наставе имаће позитиван утицај на трајност знања ученика експерименталних група, што се утврђује поновљеним тестом провјере знања.3. Неће бити статистички значајне разлике између експерименталних група у успјеху и трајности знања. 4. Наставници ће имати позитивне ставове и мишљења о примјени проблемске и инквајери наставе у функцији развоја научне писмености. 5. Ученици експерименталних група показаће већу заинтересованост за изучавање садржаја о планети Земљи и васиони. |
| 5. Методе истраживања и инструменти (опрема)На основу предмета истраживања, постављеног циља, задатака и хипотеза, биће употријебљене сљедеће методе истраживања:1. метода теоријске анализе,2. експериментална и 3. дескриптивна метода. Методом теоријске анализе разрадиће се проблем истраживања кроз научну и стручну литературу домаћих и страних аутора који говоре о развоју научне писмености код ученика млађег школског узраста. Експериментална метода биће употријебљена за спровођење експерименталног програма реализације садржаја о планети Земљи и васиони путем проблемске, односно инквајери наставе са ученицима петог разреда.Ставови и мишљења наставника и ученика биће сагледани уз помоћ дескриптивне методе.За статистичку обраду података биће употријебљене мјере дескриптивне статистике, тестирање нормалности дистрибуције, те ANOVA и MANOVA. |
| 6. Очекивани резултати докторске дисертацијеОчекује се да ће експериментални програм реализације садржаја о планети Земљи и васиони путем проблемске и инквајери наставе са ученицима петог разреда дати добре резултате у погледу развоја научне писмености, без статистички значајне разлике између експерименталних група, уз позитивне ставове и мишљења наставника о оваквим врстама наставе и изражену заинтересованост ученика за усвајање поменутих садржаја. |
| 7. Актуелност и подобност теме докторске дисертацијеТема докторске дисертације „Настава природе и друштва у функцији развоја научне писмености у млађем школском узрасту“ има теоријски и практични значај у погледу доласка до нових сазнања о развоју научне писмености у настави природе и друштва уз помоћ модела проблемске и инквајери наставе. Сазнања добијена истраживањем освијетлиће могућности усавршавања и унапређивања наставе природе и друштва у функцији развоја научне писмености код млађег школског узраста, као једног од важних циљева савременог образовања. Истраживањем ће се сазнати више и о ставовима и мишљењима наставника о примјени проблемске и инквајери наставе, као и о заинтересованости ученика за изучавање садржаја овим путем, што ће указати на предности и евентуалне недостатке ових врста наставе и усмјерити на даља могућа истраживања у поменутом контексту.  |
| 8. Преглед стања у подручју истраживања (код нас и у свијету)Природно-научна писменост подразумијева знања из домена природних наука и спремност појединца да се критички односи према науци, активно рјешава проблеме, примјењује стечена знања и учествује у доношењу одлука. Оваква очекивања тешко је остварити током основног и средњег образовања, кроз наставу природних наука, али је неопходно поставити њихове темеље. Школа може да постави основ за самообразовање, али ће се манифестовање научне писмености у одраслом добу већином темељити на личној иницијативи и зависити од могућности окружења. „С тим у вези, природно-научно описмењавање можемо схватити као скуп знања, вештина, ставова које прописује школски курикулум, а који омогућавају појединцу да се стара о себи и партиципира у животу заједнице, као и да настави образовање. Или, пак, идеал којем ваља тежити, јер се темељи природно-научне писмености постављају током основне и средње школе и даље надограђују током живота. Тада природно-научно описмењавање можемо дефинисати као целоживотни процес, који обухвата подробно познавање садржаја научних дисциплина и континуирано праћење нових достигнућа и одлука о њиховој примени, примену знања у свакодневном животу за решавање проблема и доношење одлука, изграђену критичност и одговорност које омогућавају човеку да препозна научну информацију и разликује је од ненаучне информације, као и да сагледа могуће последице одређеног пројекта, те да на прави начин реагује“ (Jablanović i Blagdanić, 2019: 26).Антић, Пешикан и Ивић (2015) сматрају да се општом научном писменошћу, као и практиковањем научноистраживачког рада развија научни поглед на свијет. Примјеном истраживачких метода ученици се упознају са технологијом стварања знања у науци. На школама је задатак да дјелују васпитно и да шире вриједносне поруке ученицима. Наставници кроз садржаје природних наука имају могућност да стварају ситуације у којима ће подржати развој система вриједности и остваривање васпитних циљева. Према главним налазима Међународног истраживања постигнућа ученика из математике и природних наука TIMSS, Марушић, Гутвајн и Јакшић (2016) истичу да у Србији 7% ученика не успјева да ријеши задатке којима се мјери најнижи степен компетенција у области природних наука. Ђерић, Станчић и Ђевић (2017) настојали су да повежу квалитет наставе са постигнућима ученика у математици и природним наукама. Школа обезбјеђује контекст учења, а за конкретизацију тог контекста задужен је наставник, чија је посвећеност и стручно усавршавање од посебног значаја за квалитет наставе. Између осталог, подаци указују да ученици остварују боља постигнућа у области природних наука уз редовне домаће задатке и повратну информацију о урађеном, која врло често изостаје. Како у истраживању о подстицању научне писмености и критичког мишљења у основном научном образовању наводе Маркес Виеира и Тенреиро-Виерира (Marques Vieira & Tenreiro-Vieira, 2014), научна писменост и критичко мишљење су кључне компоненте образовања које припремају ученике да мисле и функционишу као одговорни грађани у свијету у којем наука свакодневно постаје шира. Стога ученици треба да добију прилику за развојем научне писмености и критичког мишљења током наставног процеса, а резултати истраживања потврђују став аутора да искуства ученика развијена и примијењена у учионици имају велики утицај на развој поменутих компетенција.Ристанто, Зубаидах, Амин и Рохман (Ristanto, Zubaidah, Amin & Rohman, 2017) експериментално су испитивали колико се у настави биологије развија научна писменост кроз инквајери модел учења. Закључују да инквајери значајно доприноси развоју научне писмености, и то знатно више него учење на традиционални начин.О повезаности инквајерија са научном писменошћу и успјехом у области природних наука истраживали су Тинг Вен и сарадници (Ting Wen, et al. 2020). Примјена симулација дизајнираних за потребе истраживања показала се као веома учинковита у смислу квалитета и трајности усвојеног знања. Научна писменост предсказатељ је истраживачког понашања ученика. Употријебљене симулације подстакле су ученике са нижим постугнућима који су показали адекватан ангажман у истраживачким активностима, а у стицању научне писмености најангажованијим показали су се ученици са просјечним способностима.Рубини, Ардианто, Пурситасари и Пермана (Rubini, Ardianto, Pursitasari, & Permana, 2016) својим истраживањем имали су циљ испитати научну писменост наставника и особености изучавања природних наука из перспективе наставника. У резултатима истраживања наводе да немају само ученици проблем са научном писменошћу, него она није довољно развијена ни код наставника, те стога треба озбиљније схватити потребу за усавршавањем наставника у том правцу како би превазишли баријере и остварили већу мотивацију за радом. |
| 9. Веза са досадашњим истраживањимаНаучно образовање засновано на инквајерију подразумијева да се учење заснује на разумијевању начина на који ученици уче, и фокусирање на основне садржаје које треба усвојити. На првом мјесту није квантитет усвојеног знања, него саме идеје или концепти који воде до разумијевања и које постају дубље са узрастом ученика. „Наука би требало да буде уведена и представљена ђацима у школи као активност коју реализују људи, укључујући и њих саме“ (Харлен, 2010). Задаци које ученици рјешавају требало би да буду аутентични и примамљиви. Други темељ инквајери модела учења је разумијевање процеса научног учења које се одвија кроз више етапа: * Упознавање са изучаваним феноменом - Шта желим да сазнам? Шта већ знам?
* План и дизајн истраживања - Шта је моје питање/проблем? Како ћу то сазнати?
* Формулација нових питања - Која питања имам? Која нова питања треба да поставим?
* Имплементација - Шта опажам? Јесам ли кренуо добрим путем?
* Извођење прелиминарних закључака - Шта сам сазнао? Шта још треба сазнати?
* Организовање и анализа података - Које релације би могле постојати? Како да организујем податке?
* Извођење крајњег закључка - Шта смо сазнали? Шта потврђује наше идеје?
* Комуникација са другима - Шта желим да кажем другима? Како да им пренесем своје закључке?

Наведене етапе не можемо поистовијетити са низом корака који се увијек тим редом морају слиједити. На неке дијелове потребно је вратити се више пута, задржати се на њима, поновити их, а неке је могуће и потпуно прескочити. На примјер, ако резултати ученичких истраживања нису у складу са оним што је на почетку предвиђено, потребно је приспитати њихове претпоставке и вратити се на почетак како би извели експеримент поново. Уколико се истраживачки план показао као неадекватан, треба га редизајнирати; уколико су тимови добили различите закључке, оба тима морају поновити своје истраживање како би закључци били уједначени на нивоу цијелог одјељења (Јокић, 2011). Истраживање и учење рјешавањем проблема није уобичајен одговор на питање. Ради се о сналажењу у непознатој проблемској ситуацији претраживањем и преиспитивањем раније стечених знања и искустава и њиховој примјени у новим ситуацијама (Радивојевић, 2014). Рјешавање наставног проблема одвија се кроз више етапа: * стварање проблемске ситуације;
* постављање хипотезе;
* рашчлањивање проблема;
* рјешавање проблема;
* извођење закључака и њихово провјеравање (Ћурчић, 2018).

У најједноставнијем случају наставник самостално излаже проблемску ситуацију и поставља проблем, након чега га ученици самостално рјешавају. Најпожељнији и најсложенији облик проблемске наставе јесте када су ученици способни да самостално конструишу проблемску ситуацију, поставе проблем и дођу до рјешења (Радивојевић, Ћурчић, 2021). Карактер проблема, с обзиром на садржај, тежину, ширину, предзнање ученика, приступачност извора за проучавање, није увијек исти тако да нису исти ни мисаони модели којима се долази до рјешења.Проблемској настави природе и друштва може се приступити индивидуално, у пару, или у групу, у зависности од тежине проблемске ситуације коју поставимо пред ученике. Извођење експеримената попут поменутих најприкладније је за групни рад јер се и ученицима са слабијим успјехом пружа прилика да унаприједе своје способности, да истражују и осјете драж доласка до рјешења, било да им у томе помаже наставник својим инструкцијама, или други ученици.  |
| 10. Научни допринос у одређеној научној областиДокторска дисертација допринијеће откривању методичких потенцијала проблемске и инквајери наставе природе и друштва у функцији развоја научне писмености код ученика млађег школског узраста. Поређењем двије сличне врсте наставе доћи ће се до више сазнања о њиховим сличностима и разликама, као и могућностима и ограничењима њихове примјене. Дисертација ће допринијети и схватању важности промовисања иновативних модела рада, као и обучавања садашњих и будућих наставника за њихову имплементацију у настави природе и друштва. |
| 11. Процјена потребног времена израде дисертације, мјесто истраживања:Процјењује се да је потребно двије године за израду дисертације. Мјесто истраживања је Бијељина, Република Српска. |
| **КОМПЕТЕНТНОСТ МЕНТОРА/КОМЕНТОРА** |
| 1. Име наставника предложеног за ментора, звање, институција у којој је стекао највише |
| звање, ужа научна областИме и презиме: др Драгана РадивојевићНаучно-наставно звање: ванредни професорФакултет: Педагошки факултет БијељинаУжа научна област: Методика васпитно-образовног рада (Методика наставе ПП и ПД) |
| 2. Научни радови који квалификују ментора за вођење докторске дисертације[[1]](#footnote-1)Gavrić, N., & Radivojević, D. (2022). Problem-based and Inquiry-based learning in the Teaching of Nature and Society. [*Journal of Education, Society & Multiculturalism*](https://www.jesm.ro/en/). (У процесу припреме за објављивање у децембарском броју часописа). Gavrić, N., & Radivojević, D. (2022). Actitud de los docentes hacia la adquisición de conocimientos funcionales en la enseñanza de la naturaleza y la sociedad. *Revista de Educación y Desarrollo, 4 (63)*, 17-25.Радивојевић, Д. (2019). Улога истраживачког рада ученика у реализацији наставе природе и друштва. *Зборник радова Педагошког факултета са научног скупа „Наука и настава данас“*, (стр. 67-85). Бијељина: Педагошки факултет.Ћурчић, М., Милинковић, Д. и Радивојевић, Д. (2019). Интегрисање наставе математике и природе и друштва образовним софтвером. *Зборник радова са међународног научног скупа "Наука, настава, учење - проблеми и перспективе"*, (стр. 489-508). Ужице: Универзитет у Крагујевцу Педагошки факултет у Ужицу.Ćurčić, M., Milinković, D. and Radivojević, D. (2017). Educational Computer Software in the Function of Integrating and Individualization in Teaching of Mathematics and Knowledge of Nature. *EURASIA Journal of Mathematics, Science and Technology Education, 14(12),* London: MODESTUM, pp. 1-15. ISSN1305-8223 (online) <https://doi.org/10.29333/ejmste/93808>Ćurčić, M., **Milinković, D.,** & Radivojević, D. (2017). The Effects of Integrating Mathematics and Science & Social Studies Teaching in Learning Mathematics (Eds.), Proceedings of INTCESS 2017 4th International Conference on Education and Social Sciences (pp. 575-584). Istanbul: OCERINT, International Organization Center of Academic Research. Радивојевић, Д. (2012). Индивидуализација наставе природе и друштва примјеном проблемске наставе. *Узданица, бр. IX (2),* 175 – 185. |
| **ЧЛАНОВИ КОМИСИЈЕ** |
| 1. Имена чланова комисије, звања, институције у којој су стекли највиша звања и ужа |
| научна област* Име и презиме: др Сања Благданић,

Звање: редовни професорИнституција: Учитељски факултет Универзитета у БеоградуУжа научна област: Методика наставе природе и друштва* Име и презиме: др Миленко Ћурчић

Звање:professor emeritusИнституција: Универзитет у Источном Сарајеву, Педагошки факултет БијељинаУжа научна област: Методика васпитно-образовног рада* Име и презиме: др Драгица Милинковић

Звање: редовни професорИнституција: Универзитет у Источном Сарајеву, Педагошки факултет БијељинаУжа научна област: Методика васпитно-образовног рада |
| 2. Научни радови који квалификују чланове комисије[[2]](#footnote-2)Др Сања Благданић:Cvetanović, Z., Stojkov, I., & Blagdanić, S. (2021). The attitudes of teachers and parents towards social factors influencing students' literacy. *Teme – Journal for Social Sciences, HLV (3),* 805-820.Kovačević, Z., Blagdanić, S., & Stojanović, A. (2021). Cooperative Learning in the Field of Getting to Know and Understanding the World around Us and in Teaching Science and Social Studies. *Teaching Innovations, 34 (1),*14–29. doi: 10.5937/inovacije2101014KBlagdanić, S., Radovanović, I. i Bošnjak-Stepanović, M. (2019). Predubeđenja učenika o prirodnim fenomenima na početku osnovnog obrazovanja-okov i/ili mogućnosti. *Inovacije u nastavi, 32(1),* 16-29.Marušić Jablanović, M. i Blagdanić, S. (2019). *Kada naučno postane naučeno*. Beograd: Institut za pedagoška istraživanja, Učiteljski fakultet u Beogradu.Ristić, M., & Blagdanić, S. (2017). [New trends in education–out-of-classroom teaching and learning in digital environment](http://www.inovacijeunastavi.rs/wp-content/uploads/Inovacije2-17en/PR01.pdf). *Inovacije u nastavi, 30(2),* 1-14.Др Миленко Ћурчић:Радивојевић, Д. и Ћурчић, М., (2021). Методика наставе природе и друштва, Бијељина: Педагошки факултет.Ћурчић, М., Милинковић, Д. и Радивојевић, Д. (2019). Интегрисање наставе математике и природе и друштва образовним софтвером. *Зборник радова са међународног научног скупа "Наука, настава, учење - проблеми и перспективе"*, (стр. 489-508). Универзитет у Крагујевцу, Педагошки факултет у Ужицу.Milinković, D. & Ćurčić, M. (2018). Mathematical Modelling of Natural and Social Context at Preschool Level of Education. *Croatian Journal of Education, 20(3),* 157-174. <https://doi.org/10.15516/cje.v20i0.3036>.Ćurčić, M., **Milinković, D.,** & Radivojevć, D. (2018). Educational Computer Software in the Function of Integrating and Individualization in Teaching of Mathematics and Knowledge of Nature. EURASIA Journal of Mathematics, Science and Technology Education, *14(12),* em1607. <https://doi.org/10.29333/ejmste/93808>.Ćurčić, M., **Milinković, D.,** & Radivojević, D. (2017). THE EFFECTS OF INTEGRATING MATHEMATICS AND SCIENCE & SOCIAL STUDIES TEACHING IN LEARNING MATHEMATICS. International E-Journal of Advances in Education, 3 (7), 17-25. DOI: 10.18768/ijaedu.309745.др Драгица Милинковић:Zubac, M., Milinković, D., & Marković, O. (2021). Internal Motivation and Students’ Knowledge of Math. *Croatian Journal of Education, 23(2),* 317-342. <https://doi.org/10.15516/cje.v23i2.3512>.Milinković, D. & Ćurčić, M. (2018). Mathematical Modelling of Natural and Social Context at Preschool Level of Education. *Croatian Journal of Education, 20(3),* 157-174. <https://doi.org/10.15516/cje.v20i0.3036>.Ćurčić, M., **Milinković, D.,** & Radivojevć, D. (2018). Educational Computer Software in the Function of Integrating and Individualization in Teaching of Mathematics and Knowledge of Nature. EURASIA Journal of Mathematics, Science and Technology Education, *14(12),* em1607. <https://doi.org/10.29333/ejmste/93808>.Ćurčić, M., **Milinković, D.,** & Radivojević, D. (2017). The Effects of Integrating Mathematics and Science & Social Studies Teaching in Learning Mathematics (Eds.), Proceedings of INTCESS 2017 4th International Conference on Education and Social Sciences (pp. 575-584). Istanbul: OCERINT, International Organization Center of Academic Research. Budinski, N., & **Milinkovic, D.** (2017). TRANSITION FROM REALISTIC TO REAL WORLD PROBLEMS WITH THE USE OF TECHNOLOGY IN ELEMENTARY MATHEMATICAL EDUCATION. Acta Didactica Napocensia, *10 (1),* 53-62.   |
| **ПОДАЦИ О ПРИЈАВЉИВАЊУ-НЕПРИЈАВЉИВАЊУ ТЕЗЕ** |
| 1. Изјава да ли је пријављивана теза под истим називом на другој високошколској |
| институцијиКандидат је уредно приложио изјаву да теза под истим насловом није пријављивана ни на једној другој високошколској институцији. |
| **ЗАКЉУЧАК** |
| На основу детаљне анализе пријаве и образложења предложене теме, Комисија констатује да кандидат Неда Гаврић испуњава све услове за израду докторске дисертације, а предложена тема у потпуности посједује све елементе потребне за оригинално научно истраживање. Комисија предлаже Наставно-научном вијећу Педагошког факултета Бијељина Универзитета у Источном Сарајеву, да прихвати тему под насловом „Настава природе и друштва у функцији развоја научне писмености у млађем школском узрасту“, и да за ментора одреди др Драгану Радивојевић, ванредног професора на Педагошком факултету Бијељина. |
| Мјесто: Бијељина |
| Датум: 24.10.2022.године |
| **Комисија:** |
| 1. др Сања Благданић, у звању редовни професор (НО - Друштвене науке, УНО - Методика наставе природе и друштва), Учитељски факултет Универзитета у Београду, предсједник Комисије. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| 2. др Миленко Ћурчић, у звању professor emeritus (НО - Друштвене науке, УНО - Методика васпитно-образовног рада), Педагошки факултет Универзитета у Источном Сарајеву, члан Комисије.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 3. др Драгица Милинковић, у звању редовни професор (НО - Друштвене науке, УНО - Методика васпитно-образовног рада), Педагошки факултет Универзитета у Источном Сарајеву, члан Комисије.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| Издвојено мишљење[[3]](#footnote-3): |
| 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у звању \_\_\_\_\_\_\_\_\_\_\_\_\_\_ (НО \_\_\_\_\_\_\_\_\_\_, УНО |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_, Универзитет \_\_\_\_\_\_\_\_\_\_\_\_\_\_\_\_, |
| Факултет\_\_\_\_\_\_\_\_\_\_\_\_\_\_ у \_\_\_\_\_\_\_\_\_\_\_\_\_, члан Комисије; |
| Образложење: |

1. У складу са чланом 33. Правилника о студирању на трећем циклусу студија на Универзитету у Источном Сарајеву [↑](#footnote-ref-1)
2. У складу са чланом 31. Правилника о студирању на трећем циклусу студија на Универзитету у Источном Сарајеву [↑](#footnote-ref-2)
3. Чланови комисије који се не слажу са мишљењем већине чланова комисије, обавезни су да у извештај унесу

издовојено мишљење са образложењем разлога због се не слажу са мишљењем већине чланова комисије (члан

комисије који је издвојио мишљење потписује се испод навода о издвојеном мишљењу) [↑](#footnote-ref-3)